7. ΑΝΑΓΚ. ΝΟΜΟΣ υπ’ αριθ. 1053 της 5/5 Μαρτ. 1946 Περί προαιρετικής συγκεντρώσεως των παραγωγικών καπνών και Διοικήσεως του Αυτονόμου Οργανισμού Ελληνικού Καπνού κλπ. Άρθρ.1-7.(Αντικατεστάθησαν δια των διατάξεων του κατωτ. Ν.Δ. 3758/1957). Άρθρ.8.-1.Τα Γραφεία Προστασίας Καπνού παύουσιν υφιστάμενα ως ίδια Νομικά Πρόσωπα και αποτελούσιν εφεξής Περιφερειακάς Υπηρεσίας του (Αυτονόμου Οργανισμού Ελληνικού Καπνού), λειτουργούσας υπό τον τίτλον «Αυτόνομος Οργανισμός Ελληνικού Καπνού, Γραφείον (Καβάλλας ή Θεσσαλονίκης ή Βόλου, ή Αγρινίου, αναλόγως της έδρας). 2.Το Καπνολογικόν Ινστιτούτον υπάγεται εις τον Αυτόνομον Οργανισμόν Ελληνικού Καπνού συντηρούμενον εκ των πόρων αυτού, όσον αφορά όμως την επιστημονικήν και τεχικήν κατεύθυνσιν και παρακολούθησιν υπάγεται εις τον Υπουργείον Γεωργίας. Άρθρ.9-11.-(Δεν ισχύουσι μετά το Ν.Δ. 3758/1957). Άρθρ.12.-1.Ο υπό της παρ. 1 του άρθρ. 5 του Α.Ν. 1059/38 προβλεπόμενος έγγειος φόρος επί του πωλουμένου υπό των παραγωγών καπνού ορίζεται από 1ης Μαρτ. 1946 εις 2% επί της τιμής πωλήσεως, δυνάμενος να μειωθή μέχρις 1% δια κοινής αποφάσεως των Υπουργών Οικονομικών, Γεωργίας και Εθνικής Οικονομίας. 2.Ο κατά την προηγουμένην παράγραφον ειδικός πρόσθετος φόρος, βεβαιούμενος και εισπραττόμενος κατά τας κειμένας διατάξεις κατατίθεται επ’ ονόματι του Αυτονόμου Οργανισμού Ελληνικού Καπνού εις Τράπεζαν οριζομένην υπ’ αυτού, προορίζεται δε δια τας ανάγκας λειτουργίας και την εκπλήρωσιν των σκοπών των νομίμων υποχρεώσεων του Αυτονόμου Οργανισμού Ελληνικού Καπνού και του Καπνολογικού Ινστιτούτου. 3-4.(Κατηργήθησαν δια του άρθρ. 23 Ν.Δ. 3758/1957). Άρθρ.13-14.-(Δεν ισχύουν μετά το Ν.Δ. 3758/1957). Άρθρ.15.-Από της ισχύος του παρόντος Νόμου καταργούνται οι Α.Ν. υπ’ αριθ. 621 και υπ’ αριθ. 622 του 1945, ως και πάσα διάταξις αντικειμένη εις τον παρόντα Νόμον. Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 